Държавен вестник, бр. 93, 2025 г., стр. 3

БРОЙ  93	
Д Ъ Р Ж А В Е Н  В Е С Т Н И К 	
СТР.  3  
за защита на личните данни и на Закона за 
защита на класифицираната информация.
2. Юридически лица с нестопанска цел, 
регистрирани за осъществяване на общест­
венополезна дейност, и професионални орга­
низации в срок не по-късно от 3 дни преди 
изслушването могат да представят на Коми­
сията по вътрешна сигурност и обществен 
ред становище за кандидата, включващо и 
въпроси, които да му бъдат поставени.
3. Средствата за масово осведомяване 
могат да изпращат в Комисията по вътреш­
на сигурност и обществен ред въпроси към 
кандидата в срок не по-късно от 3 дни преди 
изслушването, които да му бъдат поставени.
4. Въпросите се съобщават на кандидата 
в писмен вид не по-късно от 24 часа преди 
провеждането на изслушването. Анонимни 
становища и сигнали не се разглеждат.
5. Становищата и въпросите се изпращат 
по пощата на адрес: гр. София, пл. „Княз 
Александър I“ № 1, Комисия по вътрешна 
сигурност и обществен ред, или по електронен 
път на e-mail: 51_kvsor@parliament.bg.
6. Становищата и въпросите се публикуват 
на специализираната тематична страница на 
интернет портала на Народното събрание 
в срок до три дни от получаването им при 
спазване на изискванията на Закона за защита 
на личните данни и на Закона за защита на 
класифицираната информация.
III. Извършване на проверка по Закона 
за достъп и разкриване на документите и 
за обявяване на принадлежност на българ­
ски граждани към Държавна сигурност и 
разузнавателните служби на Българската 
народна армия
1. Кандидатът се проверява за принад­
лежност към органите по чл. 1 от Закона 
за достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия. 
2. Искането за извършване на предвари­
телна проверка по чл. 27, ал. 1, т. 2 от Закона 
за достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия се прави от председателя на Комисията 
по вътрешна сигурност и обществен ред.
3. Резултатът от проверката се публикува 
на специализираната тематична страница на 
интернет портала на Народното събрание при 
спазване изискванията на Закона за защита 
на личните данни и на Закона за защита на 
класифицираната информация.
IV. Извършване на проверка за разрешение
за достъп до класифицирана информация с 
ниво на класификация „Строго секретно“
1. В случай че кандидатът не притежава 
валидно разрешение за достъп до класифи­
цирана информация с ниво на класификация 
„Строго секретно“, председателят на Комиси­
ята по вътрешна сигурност и обществен ред 
изпраща в Държавна агенция „Национална 
сигурност“ документите на кандидата за 
извършване на проучване за надеждност.
2. Държавна агенция „Национална си­
гурност“ извършва специално проучване по 
смисъла на Закона за защита на класифици­
раната информация в 14-дневен срок.
V. Изслушване на допуснатия кандидат
1. В 14-дневен срок от внасяне на предло­
жението Комисията по вътрешна сигурност 
и обществен ред проверява представените 
документи и дали кандидатът отговаря на 
изискванията за заемане на длъжността. 
2. Изслушването на кандидата, ако отго­
варя на изискванията, се провежда в 7-дне­
вен срок от приключване на проверката по 
т. 1 в открито заседание на Комисията по 
вътрешна сигурност и обществен ред, което 
се излъчва в реално време чрез интернет 
портала на Народното събрание. По време 
на заседанието се води пълен стенографски 
протокол, който се публикува на специали­
зираната тематична страница на интернет 
портала на Народното събрание.
3. Кандидатът се представя от вносителя 
на предложението в изложение до 3 минути. 
Представянето включва и данни за специ­
фичната подготовка, мотивацията, публич­
ната репутация и обществената подкрепа за 
кандидата.
4. Председателят на Комисията по вътреш­
на сигурност и обществен ред представя в 
резюме постъпилите, при условията и по реда 
на раздел II, т. 2 и 3, становища и въпроси.
5. Кандидатът има право на отговор по 
представените становища и поставените 
въпроси – до 3 минути.
6. Народните представители могат да 
задават въпроси към кандидата. Времето за 
изложение на въпросите е до 2 минути.
7. Кандидатът отговаря на поставените 
му от народните представители въпроси в 
изложение до 5 минути.